Afspænding - muskelspændinger, stress, søvnproblemer, livskvalitet
Forside Hvad kan vi hjælpe med? Afspænding
En afspændingspædagogisk behandling, nu kaldet psykomotoriske behandlinger, har til formål at mindske og forebygge muskelspændinger, anspændthed og stress.
Man overhører nemt kroppens signaler om, at noget trænger til forandring. Reaktionerne kan f.eks. være muskelspændinger, hovedpine, anspændthed, manglende koncentration og søvnløshed.
Formålet med den psykomotoriske behandling er at øge kropsbevidstheden, give mulighed for at opnå kropsligt velvære og forebygge virkningerne af stress. Behandlingen er en hjælp til at slippe unødvendige muskelspændinger, opnå optimal spændingsbalance, indlære gode kropsvaner og forstå, hvordan kroppen reagerer i forskellige situationer og under forskellige belastninger.Behandlingen foregår på briks iført behageligt tøj, der ikke strammer.
I et behandlingsforløb indgår flere elementer:
- den manuelle behandling, som regulerer spændingsmønstret og afbalancerer nervesystemet
- vejledning i hensigtsmæsssig brug af kroppen i bevægelse og hvile
- instruktion i øvelser
- træning i afspænding og visualisering
- samtale om oplevelser, reaktionsmønstre og handlemuligheder
Hvad er psykomotorik? - også kendt som afspændingspædagogik
Psykomotorik opstod som selvstændigt fag i 1930'erne ud fra et ønske om at finde nuancerede måder at arbejde med sammenhængen mellem krop, personlighed og samfund. Mennesket forstås som en helhed af krop, følelse, tanke og handling, der indgår i sociale fællesskaber. Faget findes i en række lande verden over.Psykomotoriske terapeuter har en professionbachelor i afspændingspædagogik og psykomotorik. Betegnelsen på engelsk er Bachelor in Relaxation and Psychomotor Therapi. Medlemmer af Danske Psykomotoriske Terapeuter må bruge titlen psykomotorisk terapeut, dap. Danske Psykomotoriske Terapeuter har overenskomst med offentlige arbejdsgivere og er medlem af FTF, Sundhedskartellet, Europæisk Forum for Psykomotorik og Organisation "Internationale en Psychomotricité et Relaxation". Søg